Olga Sõtnik

Olga Sõtnik (sündinud 2. detsembril 1980 Tallinnas) on Eesti riigiametnik ja endine poliitik, Riigikogu XI ja XII koosseisu liige. Ta on ÜRO pagulasameti Eesti esinduse juht.

 Haridus 

Olga Sõtnik on lõpetanud Tallinna Tõnismäe Reaalkooli 1998 ning Tallinna Tehnikaülikooli haldusjuhtimise erialal 2002. 2022. aastal sai Tallinna Tehnikaülikoolis tehnikateaduse magistri kraadi erialal Digimuutused ettevõttes.

 Töökäik ja tegevus ühingutes 
Sõtnik on töötanud Tallinna Tõnismäe Reaalkoolis infojuhina 1999–2002, Tallinna Linnavalitsuses referendina 2003–2004, OÜ National Motor Baltic müügijuhina 2004–2005 ning OÜ Jot Eesti järelmüügi osakonna assistent 2005. 2016-2024 töötas Sõtnik Kultuuriministeeriumis kultuurilise mitmekesisuse osakonna nõuniku ja hiljem osakonna juhatajana. Märtsist 2024 töötab Sõtnik ÜRO pagulasameti Eesti esinduse juhina (Government Liaison Officer).https://www.linkedin.com/in/olgasotnik/?originalSubdomain=ee

 Poliitiline tegevus 

Olga Sõtnik oli Eesti Keskerakonna liige juunist 2000 kuni detsembrini 2014.

Ta oli rahvastikuminister Eldar Efendijevi nõunik 2002–2003, Tallinna abilinnapea nõunik 2002-2003 ja Tallinna abilinnapea aastatel 2005–2007. Ta on olnud ka Tallinna Jäätmekeskuse ASi nõukogu liige.

Alates 2007. aastast oli Olga Sõtnik XI Riigikogu liige ja Riigikogu majanduskomisjoni liige.

Riigikogu majanduskomisjoni liikmena tegi ta 2010. aastal avalduse Eesti riigile aktsiisimakse mittetasuvate seaduserikkujate kohta avalduse: "Eestis ületab kütuseaktsiis mitmekordselt Euroopa Liidu poolt sätestatud miinimumi. Toll töötab aina paremini, rahvas aga muutub aina nutikamaks. Ning ausalt öeldes, neid on raske hukka mõista".Majanduskomisjoni liige salakütuseärist: nutikaid inimesi on raske hukka mõista, aripaev.ee, 22. detsember 2010

Alates 2011. aastast kuulus Sõtnik XII Riigikogu koosseisu.

2014. aasta märtsis teatas Sõtnik, et kandideerib Euroopa Parlamenti üksikkandidaadina.http://epl.delfi.ee/news/eesti/sotnik-puudleb-uksikkandidaadina-europarlamenti.d?id=68236133 Veidi varem kutsus ta Keskerakonda Ukraina sündmuste tõttu lõpetama koostööd Ühtse Venemaaga.
Ta sai Euroopa Parlamendi valimistel 328 häält ja ei osutunud valituks.http://ep2014.vvk.ee/voting-results.html

2015. aasta Riigikogu valimistel kandideeris ta Sotsiaaldemokraatliku Erakonna nimekirjas. Sõtnik püüab riigikokku pääseda sotside nimekirjas, Postimees, 5. detsember 2014 Ta sai 358 häält ning valituks ei osutunud.http://rk2015.vvk.ee/detailed-3.html

Viited

 Välislingid 
 Olga Sõtniku koduleht

Kategooria:Eesti Keskerakonna poliitikud
Kategooria:XI Riigikogu liikmed
Kategooria:XII Riigikogu liikmed
Kategooria:Sündinud 1980